**สัญญารับทุนการศึกษา**

**เพื่อการศึกษาระดับปริญญาเอกภายในประเทศ**

**(ในเวลาราชการ)**

**ภายใต้เงินกองทุนพัฒนาบุคลากรของกระทรวงการคลัง**

 สัญญาเลขที่......................................

 สัญญาฉบับนี้ทำขึ้น ณ ................................................................ตำบล/แขวง...............................อำเภอ/เขต..............................จังหวัด............................เมื่อวันที่.............เดือน............................พ.ศ..................ระหว่าง กระทรวงการคลัง ในฐานะ “ผู้ให้ทุน” ภายใต้เงินกองทุนพัฒนาบุคลากรของกระทรวงการคลัง ซึ่งต่อไปนี้ ในสัญญานี้เรียกว่า “ ผู้ให้ทุน” โดยผู้ให้ทุนมอบอำนาจให้....................................................................(ส่วนราชการ) โดย................................................................(ตำแหน่ง)....................................................ซึ่งต่อไปในสัญญานี้เรียกว่า “ผู้รับสัญญา” ฝ่ายหนึ่ง กับ นาย/นาง/นางสาว...................................................................รับราชการเป็นข้าราชการพลเรือนสามัญระดับ......................................ตำแหน่ง............................................สังกัด...................................... สำนัก/กอง.................................................กรม/สำนักงาน....................................................อยู่บ้านเลขที่................... ซอย.............................................ถนน.....................................................ตำบล/แขวง...............................................อำเภอ/เขต......................................จังหวัด..........................................ผู้ถือบัตรประจำตัวเจ้าหน้าที่ของรัฐ ดังปรากฏตามสำเนาแนบท้ายสัญญานี้ ซึ่งต่อไปในสัญญานี้เรียกว่า “ผู้ให้สัญญา” อีกฝ่ายหนึ่ง

 โดยที่ผู้ให้สัญญาเป็นผู้ได้รับทุนการศึกษา **ให้ไปศึกษาเพิ่มเติมระดับปริญญาเอกภายในประเทศ (ในเวลาราชการ)** จากกองทุนพัฒนาบุคลากรของกระทรวงการคลัง ตามหลักเกณฑ์ วิธีการ และเงื่อนไขว่าด้วยการใช้จ่ายเงินเพื่อการพัฒนาบุคลากรของกระทรวงการคลังภายใต้เงินกองทุนพัฒนาบุคลากรของกระทรวงการคลัง และประกาศกองทุนพัฒนาบุคลากรของกระทรวงการคลัง เรื่อง หลักเกณฑ์การรับทุนศึกษาระดับปริญญาเอกภายในประเทศ ภายใต้เงินกองทุนพัฒนาบุคลากรของกระทรวงการคลัง ลงวันที่ 30 พฤษภาคม 2561

 คู่สัญญา**ทั้งสองฝ่าย** ได้ตกลงกันมีข้อความดังต่อไปนี้

 ข้อ 1 ผู้ให้สัญญาตกลงรับทุนการศึกษา เพื่อศึกษาเพิ่มเติมภายในประเทศ โดยใช้ระยะเวลา ในการศึกษา **ในเวลาราชการ** ระดับปริญญาเอก หลักสูตร/สาขาวิชา....................................................................สถานศึกษา........................................................................มีกำหนด.........(.......) ปี..........(.......) เดือน..........(.......) วัน นับตั้งแต่วันที่.............เดือน.............................พ.ศ................จนถึงวันที่.............เดือน........................พ.ศ.................... ในกรณีที่ผู้ให้สัญญาได้รับการขยายระยะเวลาศึกษา หลังจากครบกำหนดระยะเวลาตามวรรคหนึ่ง ผู้ให้สัญญาตกลงที่จะทำสัญญากับผู้รับสัญญาขึ้นใหม่ เพื่อใช้ครอบคลุมระยะเวลาที่ได้รับอนุมัติให้ขยายเวลาศึกษาระดับปริญญาเอกภายในประเทศ ในเวลาราชการ แต่หากไม่ได้มีการจัดทำสัญญาขึ้นใหม่ ไม่ว่าด้วยเหตุใดก็ตามให้ถือว่าสัญญาฉบับนี้มีผลครอบคลุมระยะเวลาที่ได้รับอนุมัติให้ขยายเวลาดังกล่าวด้วย

..............................................

(ผู้ให้สัญญาลงลายมือชื่อกำกับ)

-2-

 ข้อ 2 ในระหว่างเวลาที่ผู้ให้สัญญาได้รับทุนการศึกษาตามสัญญานี้ ผู้ให้สัญญาจะต้องรักษาวินัยและประพฤติปฏิบัติตามระเบียบข้อบังคับของข้าราชการ ประกาศหรือคำสั่งทางราชการของผู้ให้ทุน และของสถานศึกษาที่ผู้ให้สัญญาศึกษา และกฎหมาย ระเบียบ ข้อบังคับ คำสั่งอื่น ๆ ที่เกี่ยวกับการจ่ายเงินทุนทั้งที่ได้ออกใช้บังคับอยู่แล้วในวันทำสัญญานี้ และที่จะออกใช้บังคับต่อไปโดยเคร่งครัด และให้ถือว่ากฎหมายระเบียบข้อบังคับและคำสั่งดังกล่าวนั้น เป็นส่วนหนึ่งของสัญญาฉบับนี้

 ผู้ให้สัญญาจะต้องไม่ประพฤติตนในทางเป็นปฏิปักษ์ต่อการศึกษาและจะตั้งใจศึกษาเล่าเรียนด้วยความวิริยะอุตสาหะเพื่อให้สำเร็จการศึกษาโดยเร็ว

 ผู้ให้สัญญาจะต้องไม่พักการศึกษา หรือยุติการศึกษา หรือลาออกจากสถานศึกษาหรือเปลี่ยนสถานศึกษาหรือสาขาวิชา โดยมิได้รับความเห็นชอบจากคณะกรรมการพัฒนาบุคลากรของกระทรวงการคลังก่อน หรือศึกษาไม่สำเร็จด้วยประการใดๆ หรือสละสิทธิ์การรับทุนในระหว่างเวลาที่ได้รับทุน หรือมีผลการศึกษาไม่ผ่านตามเกณฑ์ที่สถานศึกษากำหนด หรือต้องพ้นสภาพการเป็นนักศึกษาในสถานศึกษา/สาขาวิชา หรือหลักสูตรของสถานศึกษา ไม่ว่าด้วยเหตุใดๆ

 ผู้ให้สัญญาจะต้องรายงานผลการศึกษาและความคืบหน้าในการศึกษาให้ผู้รับสัญญาทราบ ทุกสิ้นภาคการศึกษา หรือตามระยะเวลาที่ผู้ให้ทุนหรือที่ผู้รับสัญญากำหนดหรือเมื่อได้รับการร้องขอ

 ข้อ 3 ในกรณีที่ผู้ให้สัญญาประพฤติผิดสัญญาดังกล่าวในข้อ 2 หรือพักการศึกษาโดยไม่มีเหตุจำเป็น หรือยุติการศึกษา หรือลาออกจากสถานศึกษา หรือเปลี่ยนสถานศึกษาหรือสาขาวิชา โดยมิได้รับความเห็นชอบจากคณะกรรมการพัฒนาบุคลากรของกระทรวงการคลังก่อน หรือศึกษาไม่สำเร็จด้วยประการใดๆ หรือสละสิทธิ์การรับทุนในระหว่างเวลาที่ได้รับทุน หรือในกรณีที่ผู้ให้สัญญามีผลการศึกษาไม่ผ่านตามเกณฑ์ที่สถานศึกษากำหนด และหรือต้องพ้นสภาพการเป็นนักศึกษาในสถานศึกษา/สาขาวิชา หรือหลักสูตรของสถานศึกษาที่ได้รับการอนุมัติทุนศึกษา ไม่ว่าด้วยเหตุใดๆ กรณีดังกล่าวถือว่าผู้ให้สัญญาผิดสัญญารับทุน ผู้รับสัญญามีสิทธิบอกเลิกสัญญาและเสนอเรื่องต่อคณะกรรมการพัฒนาบุคลากรของกระทรวงการคลังพิจารณา ให้ยุติการให้ทุนทันที **โดยผู้ให้สัญญายินยอมชดใช้คืนเงินทุนที่ได้รับไปทั้งหมด พร้อมเบี้ยปรับอีกหนึ่งเท่าของจำนวนเงินทุนที่ได้รับ ไปแล้วทั้งหมดคืนให้แก่ผู้รับสัญญาเพื่อนำส่งเข้ากองทุนพัฒนาบุคลากรของกระทรวงการคลังหรือส่งเป็น รายได้แผ่นดินแล้วแต่กรณีต่อไป**

 ข้อ 4 เมื่อผู้ให้สัญญาสำเร็จการศึกษาแล้ว ผู้ให้สัญญาจะต้องปฏิบัติราชการชดใช้ทุนในส่วนราชการ...................................................(ต้นสังกัดของผู้ให้สัญญา) หรือส่วนราชการในสังกัดกระทรวงการคลัง **เท่านั้น เป็นระยะเวลาสองเท่าของระยะเวลาที่รับทุนศึกษาภายในประเทศ**

 ในกรณีที่ผู้ให้สัญญาเคยได้รับอนุญาตให้ไปศึกษา ฝึกอบรม ปฏิบัติการวิจัย ตามสัญญาอื่นและ ยังปฏิบัติราชการชดใช้ไม่ครบระยะเวลาตามสัญญานั้น การปฏิบัติราชการชดใช้ตามสัญญานี้ให้เริ่มต้นนับตั้งแต่วันที่ปฏิบัติราชการชดใช้ครบกำหนดเวลาตามสัญญาเดิมแล้ว

..............................................

(ผู้ให้สัญญาลงลายมือชื่อกำกับ)

-3-

 ข้อ 5 ถ้าผู้ให้สัญญาปฏิบัติผิดสัญญาในข้อ 4 ผู้ให้สัญญายินยอมชดใช้เงินทุนและเบี้ยปรับให้แก่ผู้รับสัญญาเพื่อนำส่งเข้ากองทุนพัฒนาบุคลากรของกระทรวงการคลังหรือนำส่งเป็นรายได้แผ่นดินแล้วแต่กรณีต่อไปในอัตราดังต่อไปนี้

 ก. ถ้าผู้ให้สัญญาไม่กลับเข้าปฏิบัติราชการต่อไปในส่วนราชการหรือหน่วยงานตามข้อ 4 ผู้ให้สัญญายินยอมรับผิดชดใช้คืนเงินทุนที่ได้รับไปทั้งหมดพร้อมเบี้ยปรับ**อีกสองเท่า**ของเงินทุนที่ได้รับไปทั้งหมด

 ข. ในกรณีที่ผู้ให้สัญญาปฏิบัติราชการต่อไปบ้าง แต่ไม่ครบกำหนดเวลาดังกล่าวในข้อ 4 ไม่ว่าด้วยเหตุใดก็ตาม เงินที่จะชดใช้คืนและเบี้ยปรับตามข้อ 5 ก. ให้ลดลงตามส่วนของระยะเวลาที่ผู้ให้สัญญาปฏิบัติราชการชดใช้ทุน

 ข้อ 6 เงินทุนที่จะต้องชดใช้คืนและเบี้ยปรับตามสัญญานี้ ผู้ให้สัญญาจะต้องชำระให้แก่ ผู้รับสัญญาจนครบถ้วนภายในกำหนดระยะเวลา 30 (สามสิบ) วัน นับแต่วันที่ไม่ปฏิบัติหรือผิดสัญญาแล้วแต่กรณีโดยไม่ต้องบอกกล่าวล่วงหน้า หากผู้ให้สัญญาไม่ชำระภายในกำหนดระยะเวลาดังกล่าว หรือชำระไม่ครบถ้วน ทั้งนี้จะโดยความยินยอมของผู้รับสัญญาหรือไม่ก็ตาม ผู้ให้สัญญาจะต้องชำระดอกเบี้ยในอัตราร้อยละ 7.5 (เจ็ดครึ่ง) ต่อปี ของจำนวนเงินที่ยังมิได้ชำระ นับแต่วันครบกำหนดระยะเวลาดังกล่าวจนกว่าจะชำระครบถ้วน

 ข้อ 7 ในกรณีที่ผู้ให้สัญญาไม่สามารถปฏิบัติราชการต่อไป หรือปฏิบัติราชการต่อไปไม่ครบกำหนดระยะเวลาตามข้อ 4 เพราะถึงแก่ความตาย หรือเป็นคนไร้ความสามารถหรือเสมือนไร้ความสามารถตาม คำพิพากษาของศาล หรือเจ็บป่วย ทุพพลภาพจนไม่สามารถศึกษาได้ โดยมีคำรับรองจากสถานพยาบาลที่กระทรวงสาธารณสุขรับรอง ผู้ให้สัญญาไม่ต้องรับผิดตามความในข้อ 5

 ข้อ 8 ในระหว่างระยะเวลาที่ผู้ให้สัญญาได้รับทุนเพื่อศึกษาตามสัญญานี้ หรือในระหว่างระยะเวลาที่ผู้ให้สัญญาปฏิบัติราชการชดใช้ทุนตามข้อ 4 ถ้าผู้ให้สัญญาประพฤติผิดวินัยอย่างร้ายแรงจนถูกลงโทษไล่ออก หรือปลดออกจากราชการ ผู้ให้สัญญาจะต้องชดใช้เงินทุนและเบี้ยปรับให้แก่ผู้รับสัญญาเพื่อนำส่งเข้ากองทุนพัฒนาบุคลากรของกระทรวงการคลัง หรือนำส่งเป็นรายได้แผ่นดินแล้วแต่กรณี เป็นจำนวนเงินทั้งหมดหรือลดลงตามส่วนเช่นเดียวกับสัญญาข้อ 5

 ข้อ 9 ในกรณีที่ผู้ให้สัญญามีพันธะต้องชำระเงินให้แก่ผู้รับสัญญาตามสัญญานี้ ผู้ให้สัญญายินยอมให้ผู้รับสัญญาหักเงินเดือน เงินบำเหน็จบำนาญ และ/หรือเงินอื่นใดที่ผู้ให้สัญญาจะพึงได้รับจากทางราชการ เพื่อชดใช้เงินที่ผู้ให้สัญญาต้องรับผิดชอบตามสัญญานี้ได้

ข้อ 10 เพื่อเป็นหลักประกันในการปฏิบัติตามสัญญา ผู้ให้สัญญาได้จัดให้....................................

................................................................อายุ................ปี เกี่ยวพันกับผู้ให้สัญญาโดยเป็น..........................................อยู่บ้านเลขที่............................ซอย..................................................ถนน ....................................................................ตำบล/แขวง..............................อำเภอ/เขต .......................................จังหวัด ..................................ทำสัญญา ค้ำประกันการปฏิบัติและความรับผิดชอบตามสัญญานี้ด้วยแล้ว

..............................................

(ผู้ให้สัญญาลงลายมือชื่อกำกับ)

-4-

 ในกรณีผู้ค้ำประกันถึงแก่ความตายหรือถูกศาลมีคำสั่งให้พิทักษ์ทรัพย์เด็ดขาดหรือมีคำพิพากษาให้ล้มละลาย หรือผู้ให้ทุนหรือผู้รับสัญญาเห็นสมควรให้ผู้ให้สัญญาเปลี่ยนผู้ค้ำประกัน ผู้ให้สัญญาจะต้องจัดให้มี ผู้ค้ำประกันรายใหม่มาทำสัญญาค้ำประกันแทน ภายในกำหนด 30 (สามสิบ) วัน นับแต่วันที่ผู้ค้ำประกันเดิมถึงแก่ ความตายหรือถูกศาลมีคำสั่งพิทักษ์ทรัพย์เด็ดขาด หรือมีคำพิพากษาให้ล้มละลายหรือวันที่ผู้ให้สัญญาได้รับหนังสือแจ้งจากผู้ให้ทุนหรือผู้รับสัญญาให้เปลี่ยนผู้ค้ำประกันแล้วแต่กรณี ถ้าผู้ให้สัญญาไม่สามารถจัดให้มีผู้ค้ำประกันรายใหม่มาทำสัญญาค้ำประกันแทนภายในกำหนดเวลาดังกล่าว ผู้ให้ทุนหรือผู้รับสัญญามีสิทธิยุติการให้ทุนตามสัญญานี้ได้ เว้นแต่ผู้ให้ทุนหรือผู้รับสัญญาตั้งคณะกรรมการขึ้นตรวจสอบแล้วเห็นว่า ผู้ให้สัญญาเป็นผู้มีศักยภาพสูงยิ่ง ในการศึกษาจะอนุมัติให้ผู้ให้สัญญาศึกษาต่อโดยไม่มีผู้ค้ำประกันก็ได้

 ข้อ 11 กรณีที่มีปัญหาในการปฏิบัติตามสัญญารับทุนนี้ ให้คณะกรรมการพัฒนาบุคลากรของกระทรวงการคลังเป็นผู้มีอำนาจพิจารณาวินิจฉัยชี้ขาด คำวินิจฉัยของคณะกรรมการพัฒนาบุคลากรของกระทรวงการคลังให้ถือเป็นเด็ดขาด

 สัญญานี้ทำขึ้นสามฉบับ มีข้อความถูกต้องตรงกัน ผู้ให้สัญญาได้อ่านและเข้าใจข้อความในสัญญานี้ โดยละเอียดตลอดแล้ว จึงได้ลงลายมือชื่อไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละ 1 ฉบับและ ให้กระทรวงการคลัง 1 ฉบับ

 (ลงชื่อ)....................................................ผู้รับสัญญา

 (...................................................)

 (ลงชื่อ)....................................................ผู้ให้สัญญา

 (....................................................)

 (ลงชื่อ).....................................................พยาน

 (.....................................................)

 (ลงชื่อ)......................................................พยาน

 (.....................................................)

..............................................

(ผู้ให้สัญญาลงลายมือชื่อกำกับ)